Likumprojekts

**Grozījumi** [**Apdrošināšanas un pārapdrošināšanas likumā**](https://likumi.lv/ta/id/274969-apdrosinasanas-un-parapdrosinasanas-likums)

Izdarīt [Apdrošināšanas un pārapdrošināšanas likumā](https://likumi.lv/ta/id/274969-apdrosinasanas-un-parapdrosinasanas-likums) (Latvijas Vēstnesis, 2015, 124. nr.; 2017, 152., 222. nr.; 2018, 97. nr.; 2019, 91., 132. nr.; 2020, 227. nr.) šādus grozījumus:

1. Papildināt 121. pantu ar 7.1 daļu šādā redakcijā:

"(71) Komisija saskaņā ar ES Regulas Nr. 1094/2010 35. panta 1. punktu informē EAAPI par visiem pieteikumiem atļaujas saņemšanai izmantot iekšējo modeli vai veikt izmaiņas iekšējā modelī. Komisijai ir tiesības lūgt EAAPI saskaņā ar ES Regulas Nr. 1094/2010 8. panta 1. punkta "b" apakšpunktu sniegt tehnisku palīdzību attiecībā uz lēmuma pieņemšanu par minēto pieteikumu."

2. Papildināt D sadaļu ar XIX1 nodaļu šādā redakcijā:

"**XIX1 nodaļa**

**Paziņošanas un sadarbības platformas**

**159.1 pants.**

(1) Ja Komisija ir saņēmusi iesniegumu par licences izsniegšanu apdroši­nāšanas vai pārapdrošināšanas sabiedrībai, kuras darbības plāns liecina, ka tā citā dalībvalstī atvērs filiāli vai sniegs pakalpojumus, ievērojot pakalpojumu sniegšanas brīvības principu, neatverot filiāli, kā arī ka tiks veikta nozīmīga komercdarbība attiecīgās uzņēmējas valsts tirgū, Komisija par to paziņo EAAPI un attiecīgās uzņēmējas valsts uzraudzības iestādei.

(2) Ja Komisija konstatē, ka apdrošināšanas vai pārapdrošināšanas sabiedrībai, kurai ir filiāle citā dalībvalstī vai kura sniedz pakalpojumus, ievērojot pakalpojumu sniegšanas brīvības principu, neatverot filiāli, pasliktinās finanšu stāvoklis vai rodas citi riski, kam var būt pārrobežu ietekme, Komisija par to paziņo EAAPI un uzņēmējas dalībvalsts uzraudzības iestādei. Ja Komisijai kā uzņēmējas valsts uzraudzības iestādei ir pamatotas aizdomas, ka netiek nodrošināta patērētāju tiesību aizsardzība, Komisija par to paziņo mītnes valsts uzraudzības iestādei. Komisija un attiecīgās dalībvalsts uzraudzības iestāde ir tiesīga informēt EAAPI un lūgt tās palīdzību, ja nav izdevies rast divpusēju risinājumu.

(3) Šā panta pirmajā un otrajā daļā minētie paziņojumi ir pietiekami detalizēti, lai EAAPI un attiecīgās dalībvalsts uzraudzības iestāde varētu veikt pienācīgu novērtējumu.

(4) Šā panta pirmajā un otrajā daļā minētie paziņojumi neskar Komisijas kā mītnes valsts vai uzņēmējas valsts uzraudzības iestādes normatīvajos aktos noteiktās uzraudzības pilnvaras.

**159.2 pants.**

(1) Ja Komisijai ir pamatotas aizdomas, ka apdrošināšanas vai pārap­drošināšanas sabiedrība, kura plāno atvērt vai ir atvērusi filiāli citā dalībvalstī vai kura plāno sniegt vai sniedz pakalpojumus, ievērojot pakalpojumu sniegšanas brīvības principu, neatverot filiāli, ar savu darbību var radīt negatīvu ietekmi uz apdrošinājuma ņēmējiem, Komisijai ir tiesības lūgt EAAPI izveidot sadarbības platformu vai, vienojoties ar attiecīgo dalībvalstu uzraudzības iestādēm, pašai izveidot sadarbības platformu.

(2) Šā panta pirmajā daļā minētās sadarbības platformas izveide neskar Komisijas kā mītnes valsts vai uzņēmējas valsts uzraudzības iestādes normatīvajos aktos noteiktās uzraudzības pilnvaras.

(3) Komisija pēc EAAPI pieprasījuma savlaicīgi sniedz visu nepieciešamo informāciju, lai sadarbības platforma varētu pienācīgi darboties."

3. 207. pantā:

izteikt otro daļu šādā redakcijā:

"(2) Ja Komisija ir grupas uzraudzības iestāde, tā nekavējoties informē pārējos uzraudzības iestāžu kolēģijas locekļus, tai skaitā EAAPI, par pieteikuma saņemšanu un pārsūta minētajiem locekļiem pilnībā aizpildīto pieteikumu, tostarp sabiedrības iesniegto dokumentāciju. Pēc Komisijas vai Komisijas un citu iesaistīto uzraudzības iestāžu lūguma EAAPI saskaņā ar ES Regulas Nr. 1094/2010 8. panta 1. punkta "b" apakšpunktu Komisijai vai uzraudzības iestādēm, kas ir lūgušas palīdzību, var sniegt tehnisku palīdzību attiecībā uz lēmumu par pieteikumu.";

izteikt astotās daļas pirmo teikumu šādā redakcijā:

"Ja EAAPI saskaņā ar ES Regulas Nr. 1094/2010 19. panta 3. punktu lēmumu nepieņem, šā panta ceturtajā daļā minēto lēmumu pieņem grupas uzraudzības iestāde."

4. Izteikt 213. panta sestās daļas pirmo teikumu šādā redakcijā:

"Ja EAAPI saskaņā ar ES Regulas Nr. 1094/2010 19. panta 3. punktu lēmumu nepieņem, šā panta trešajā daļā minēto lēmumu pieņem Komisija, ja tā ir grupas uzraudzības iestāde."

5. Izslēgt 229. pantu.

Finanšu ministra vietā –

ārlietu ministrs

E. Rinkēvičs